รมว.เกษตรฯยังกล่าวด้วยว่า สำหรับไก่ชนของชาวบ้านในพื้นที่ภาคเหนือตอนล่าง ที่พบเชื้อไข้หวัดนกค่อนข้างมากนั้น จับทำลายได้ยาก ต้องเข้าจับในช่วงกลางคืน ไม่เหมือนกับไก่ในฟาร์ม บางรายโทรศัพท์มาหาตน ไม่ยอมให้ทำลาย จึงขอความร่วมมือจากกำนัน ผู้ใหญ่บ้าน และ อบต.เข้ามาช่วยจับ ส่วนตัวเลขไก่ที่จะเข้าทำลายครั้งใหม่นี้ไม่สามารถประเมินได้ เนื่องจากไม่ได้มีการขึ้นทะเบียนไก่ชนเอาไว้ แต่คาดว่าต้องมีการทำลายไก่ประมาณ 10 ล้านตัว ในการเข้าทำลายไก่ชาวบ้านในต่างจังหวัดย่อมตกใจ โกรธ เสียดายของรัก โดยเฉพาะพวกที่เลี้ยงไก่พันธุ์พื้นบ้านไว้ประกวดย่อมเสียดายของ จึงมาลงที่กระทรวงเกษตรฯว่ามีมาตรการไม่ดี ควบคุมไม่อยู่ โรคระบาดไก่ไม่เหมือนน้ำท่วม เพราะน้ำท่วมเรายังมองเห็น แต่โรคระบาดเราไม่รู้ว่าไก่ตัวไหนมีโรค จึงต้องทำลายทั้งหมด
เกษตรฯ
ORGANIZATION